พระราชบัญญัติกู้เงินในประเทศ พุทธศักราช 2488
ประกาศวันที่ 1945-10-09

content: พระราชบัญญัติ กู้เงินในประเทศ พุทธศักราช ๒๔๘๘
content: ในพระปรมาภิไธยสมเด็จพระเจ้าอยู่หัวอานันทมหิดล ผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๒๐ กันยายน พุทธศักราช ๒๔๘๘) ปรีดี พนมยงค์ ตราไว้ ณ วันที่ ๙ ตุลาคม พุทธศักราช ๒๔๘๘ เป็นปีที่ ๑๒ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรกู้เงินในประเทศเพื่อการใช้จ่ายในราชการ จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติกู้เงินในประเทศ พุทธศักราช ๒๔๘๘”
sectionNo: 2
content: มาตรา ๒ พระราชบัญญัตินี้ให้ใช้บังคับได้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้รัฐบาลมีอำนาจกู้เงินโดยวิธีออกตั๋วเงินคลัง เป็นจำนวนไม่เกินหนึ่งร้อยล้านบาท เพื่อการใช้จ่ายในราชการ
sectionNo: 4
content: มาตรา ๔ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ ม.ร.ว. เสนีย์ ปราโมช นายกรัฐมนตรี